สภาผู้แทนราษฎร เตรียมพิจารณากระทู้ถามเรื่องเร่งรัดการเลือกตั้งองค์กรปกครองส่วนท้องถิ่นทั่วประเทศ
สภาผู้แทนราษฎร เตรียมพิจารณากระทู้ถามเรื่องเร่งรัดการเลือกตั้งองค์กรปกครองส่วนท้องถิ่นทั่วประเทศ  การประชุมสภาผู้แทนราษฎร บ่ายวันนี้ 19 กุมภาพันธ์ 2563 ภายหลังการปรึกษาหารือของสมาชิกสภาผู้แทนราษฎรแล้ว จากนั้นจะเป็นการพิจารณาวาระกระทู้ถามสดด้วยวาจา กระทู้ถามทั่วไป เรื่องการส่งเสริมให้เกษตรกรในภาคเหนือปลูกบุกเพื่อเป็นสินค้าทางการเกษตร  เรื่องปัญหาการจัดการเรียนการสอนและการให้ความสำคัญกับวิชาหน้าที่พลเมืองและศีลธรรม และเรื่องเร่งรัดการเลือกตั้งองค์กรปกครองส่วนท้องถิ่นทั่วประเทศ ส่วนกระทู้ถามแยกเฉพาะ ได้แก่ เรื่องขอขยายศูนย์อุบัติเหตุโรงพยาบาลพัทลุง  เรื่องถนนเลียบชายฝั่งทะเลอ่าวไทย (มอเตอร์เวย์อ่าวไทย)  เรื่องการออกเอกสารสิทธิในที่ดินทำกิน  เรื่องผลักดันการเปิดทำวีซ่าชายแดนไทยเมียนมา เรื่องนโยบายเกี่ยวกับการอนุญาตให้รถขนสินค้าจากต่างประเทศเข้ามายังด่านของประเทศไทยและเรื่องการผลักดันเปิดด่านการค้าชายแดนนอกจากนี้ ยังมีวาระรับทราบรายงานของผู้สอบบัญชีและรายงานการเงินกองทุนประกันสังคม สำนักงานประกันสังคม สำหรับปีสิ้นสุดวันที่ 31 ธันวาคม 2561 รับทราบรายงานของผู้สอบบัญชีและงบการเงินกองทุนเพื่อความปลอดภัย ในการใช้รถใช้ถนน สำหรับปีสิ้นสุดวันที่ 30 กันยายน 2560 และรับทราบเรื่อง วุฒิสภาได้พิจารณาและรับทราบรายงานผลการดำเนินการตามมาตรา 17 แห่งพระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติมประจำปีงบประมาณ 2562